**Politika spracovania a ochrany osobných údajov v spoločnosti KATES, s.r.o.**

**Spoločnosť KATES, s.r.o., je telekomunikačný operátor a lokálny poskytovateľ služieb káblovej televízie, internetu a dátových služieb (elektronických komunikačných služieb).**

**Svoje činnosti vykonáva s ohľadom na a v súlade s právnymi predpismi týkajúcimi sa ochrany osobných údajov identifikovaných, resp. identifikovateľných fyzických osôb, ako aj zamestnancov.**

* Osobné údaje spracovávame v zmysle zákona NR SR č. 351/2011 Z. z. o elektronických komunikáciách v znení neskorších predpisov a zákona NR SR č. 18/2018 Z. z. o ochrane osobných údajov v znení neskorších predpisov v rozsahu, ktorý je nutne potrebný pre plnenie predmetu zmluvy, evidenciu zákazníkov / užívateľov a zamestnancov a zároveň je v súlade s uvedenými zákonnými normami.
* Osobné údaje zákazníkov / užívateľov používame za účelom vyplývajúcim z predmetu podnikania a v súlade s príslušnou platnou legislatívou.
* Osobné údaje zákazníkov / užívateľov spracovávame v súvislosti so zriaďovaním koncových bodov, zabezpečením funkčnosti a bezpečnosti poskytovaných služieb, servisom, odstraňovaním porúch a zároveň na identifikáciu prípadného zneužitia poskytovaných služieb a jeho predchádzaniu. Zároveň využívame osobné údaje za účelom komunikácie so zákazníkom a to v zmysle s poskytovaním informácií súvisiacich s produktmi a službami jemu poskytovanými, informáciami o ďalších možnostiach využitia ponúkaných produktov a služieb, resp. v súvislosti s realizáciou prieskumu spokojnosti.
* Za účelom marketingu osobné údaje neposkytujeme žiadnym iným spoločnostiam.
* Osobné údaje nezverejňujeme.
* Osobné údaje môžeme získavať, zhromažďovať a spracovávať prostredníctvom osobného kontaktu, telefonického kontaktu, mailovej komunikácie, on-line formulárov umiestnených na web stránke spoločnosti, v rámci predzmluvných a zmluvných vzťahov, ktoré sú súčasťou nami poskytovaných produktov a služieb.
* Použitím on-line formulára z našej webovej stránky vyjadruje zákazník / užívateľ súhlas so spracovaním ním poskytnutých osobných údajov spôsobom uvedeným v tejto schválenej politike.
* Na našej web. stránke nepoužívame súbory cookie.
* Spracovávanie osobných údajov poskytnutých na plnenie Zmluvy o pripojení a predzmluvného vzťahu (žiadosť/objednávka na poskytovanie elektronických komunikačných služieb), kde je jednou zo strán zákazník/užívateľ, je zákonné v zmysle § 13 ods. 1 b) zákona NR SR č. 18/2018 Z. z. o ochrane osobných údajov v znení neskorších predpisov bez predchádzajúceho súhlasu.
* Zákazník / užívateľ pritom berie na vedomie, že poskytnutie osobných údajov je dobrovoľné. Užívateľ zároveň berie na vedomie, že neposkytnutím osobných údajov v rozsahu vyžadovanom pri registrácii nie je možné uzatvoriť Zmluvu.
* V prípade, ak zákazník /užívateľ požaduje informáciu, aké konkrétne jeho osobné údaje spracúvame, môže takéto právo uplatniť tým, že nás bude kontaktovať. Na nahliadnutie do svojich osobných údajov, nami spracovávaných, má právo len zákazník / užívateľ, ktorý môže preukázať svoju totožnosť, rovnako môže požadovať ich opravu.
* Zákazník / užívateľ má právo na výmaz osobných údajov v prípade ak osobné údaje už nie sú potrebné na účel, na ktorý sa získali alebo inak spracúvali, prípadne neexistuje iný právny základ pre ich spracúvanie. Počas platnosti zmluvy o pripojení poskytovateľ nemôže vymazať osobné údaje zákazníka / užívateľa. O výmaz osobných údajov je potrebné požiadať písomne. Právo požiadať o výmaz osobných údajov môže zákazník / užívateľ len sám za seba a pokiaľ preukáže svoju totožnosť.
* Politika ochrany osobných údajov je spomenutá v osobitnej časti vo Všeobecných podmienkach spoločnosti KATES, s.r.o. na poskytovanie elektronických komunikačných služieb, ktoré sú zverejnené na [www.kates.sk](http://www.kates.sk).
* V zmysle uvedeného, skôr ako nám zákazník poskytne akékoľvek osobné údaje prípadne identifikátory a / alebo vyplní on-line formulár na web stránke spoločnosti, má teda možnosť oboznámiť sa so schválenou politikou osobných údajov.
* Osobné údaje uchovávame na čas nevyhnutný z hľadiska účelu, na ktorý boli osobné údaje získané v zmysle s platnou legislatívou. V zmysle zákona NR SR č. 395/2002 Z. z. o archívoch a registratúrach a o doplnení niektorých zákonov v znení neskorších predpisov sme povinní napriek ukončeniu zmluvného vzťahu podľa platného registratúrneho plánu archivovať zmluvy po dobu 10 rokov a faktúry po dobu 10 rokov.
* V zmysle zákona NR SR č. 18/2018 Z. z. o ochrane osobných údajov v znení neskorších predpisov v súvislosti s poskytovaním elektronických komunikačných sietí a služieb, sme oprávnení na základe písomnej zmluvy poveriť na spracúvanie osobných údajov sprostredkovateľa.
* Organizačné, procesné a technologické opatrenia spoločnosti v oblasti informačnej bezpečnosti zabezpečujú získané osobné údaje proti neoprávnenému alebo nezákonnému úniku, zničeniu, zmenám, prenosu alebo inému poškodeniu osobných údajov zákazníkov a zamestnancov.
* Organizačné, procesné a technologické opatrenia spoločnosti v oblasti informačnej bezpečnosti sú pravidelne aktualizované v rámci aktuálne platnej legislatívy.

V Považskej Bystrici dňa 24.05.2018